CELEX: 32016D1039
Language: et
Date: 2016-06-16 00:00:00
Title: Nõukogu otsus (EL) 2016/1039, 16. juuni 2016, millega määratakse kindlaks Maailma Kaubandusorganisatsiooni (WTO) peanõukogus Euroopa Liidu nimel võetav seisukoht seoses Euroopa Liidu taotlusega pikendada Lääne-Balkani riikide ühepoolse sooduskorraga seotud WTO erandit

28.6.2016   
               
               
                  ET
               
               
                  Euroopa Liidu Teataja
               
               
                  L 169/4
               
            NÕUKOGU OTSUS (EL) 2016/1039,
      16. juuni 2016,
      millega määratakse kindlaks Maailma Kaubandusorganisatsiooni (WTO) peanõukogus Euroopa Liidu nimel võetav seisukoht seoses Euroopa Liidu taotlusega pikendada Lääne-Balkani riikide ühepoolse sooduskorraga seotud WTO erandit
      EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
      võttes arvesse Euroopa Komisjoni ettepanekut
      ning arvestades järgmist:
      
                  (1)
               
               
                  Maailma Kaubandusorganisatsiooni asutamislepingu (Marrakechi leping; edaspidi „WTO leping“) IX artikli lõigetes 3 ja 4 on sätestatud kord erandite tegemiseks WTO lepingu või mitmepoolsete kaubanduslepingutega kehtestatud kohustustest.
               
            
                  (2)
               
               
                  Nõukogu määrust (EÜ) nr 2007/2000, (1) millega kehtestatakse tollimaksuvaba või sooduskohtlemine Lääne-Balkani riikidest (Albaania, Bosnia ja Hertsegoviina, Horvaatia, endine Jugoslaavia Makedoonia vabariik, Kosovo, (*) Montenegro ja Serbia) pärit toodetele, on korduvalt oluliselt muudetud ja see kodifitseeriti nõukogu määrusega (EÜ) nr 1215/2009 (2). Euroopa Parlamendi ja nõukogu määrusega (EL) nr 1336/2011 (3) pikendati ühepoolseid kaubandussoodustusi kuni 31. detsembrini 2015.
                  Nõukogu määrusega (EL) nr 517/2013 (4) jäeti Horvaatia määruse (EÜ) nr 1215/2009 reguleerimisalast välja seoses Horvaatia ühinemisega Euroopa Liiduga. Euroopa Parlamendi ja nõukogu määrusega (EL) 2015/2423 (5) pikendati ühepoolseid kaubandussoodustusi kuni 31. detsembrini 2020. Määruse (EÜ) nr 1215/2009 viimati muudetud versiooniga sätestatakse Lääne-Balkani riikidest ja territooriumidelt pärit toodetele vaba juurdepääs liidu turule, välja arvatud teatavad põllumajandustooted, mille suhtes kehtivad piiratud soodustused tollimaksuvabade tariifikvootide kujul.
               
            
                  (3)
               
               
                  Juhul, kui puudub vabastus üldise tolli- ja kaubanduskokkuleppe (GATT) 1994 I artikli lõike 1 ja GATT 1994 XIII artikli kohastest liidu kohustustest, tuleks ühepoolse sooduskorraga ette nähtud sooduskohtlemist laiendada kõigile teistele Maailma Kaubandusorganisatsiooni (WTO) liikmetele.
               
            
                  (4)
               
               
                  Liidu huvides on taotleda liidu poolt Lääne-Balkani riikidele antavate ühepoolsete kaubandussoodustustega seotud WTO erandi pikendamist vastavalt WTO lepingu IX artikli lõikele 3.
               
            
                  (5)
               
               
                  Liidul tuleb esitada WTOle vastav taotlus.
               
            
                  (6)
               
               
                  Seetõttu on asjakohane töötada kõnealuse taotluse suhtes välja seisukoht, mis liidul tuleb võtta WTO peanõukogus,
               
            ON VASTU VÕTNUD KÄESOLEVA OTSUSE:
      Artikkel 1
      Euroopa Liidu nimel võetav seisukoht Maailma Kaubandusorganisatsiooni peanõukogus on, et taotletakse liidu poolt Lääne-Balkani riikidele antavate ühepoolsete kaubandussoodustustega seotud WTO erandi pikendamist kuni 31. detsembrini 2021 ja toetatakse kõnealuse taotluse vastuvõtmist.
      Selle seisukoha esitab komisjon.
      Artikkel 2
      Käesolev otsus jõustub selle vastuvõtmise kuupäeval.
      
         Luxembourg, 16. juuni 2016
         
            
               Nõukogu nimel
            
            
               eesistuja
            
            L. F. ASSCHER
         
      
      
         (1)  Nõukogu 18. septembri 2000. aasta määrus (EÜ) nr 2007/2000, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes, muudetakse määrust (EÜ) nr 2820/98 ja tunnistatakse kehtetuks määrused (EÜ) nr 1763/1999 ja (EÜ) nr 6/2000 (EÜT L 240, 23.9.2000, lk 1).
      
         (*)  See nimetus ei piira Kosovo staatust käsitlevaid seisukohti ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.
      
         (2)  Nõukogu 30. novembri 2009. aasta määrus (EÜ) nr 1215/2009, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes (ELT L 328, 15.12.2009, lk 1).
      
         (3)  Euroopa Parlamendi ja nõukogu 13. detsembri 2011. aasta määrus (EL) nr 1336/2011, millega muudetakse nõukogu määrust (EÜ) nr 1215/2009, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes (ELT L 347, 30.12.2011, lk 1).
      
         (4)  Nõukogu 13. mai 2013. aasta määrus (EL) nr 517/2013, millega kohandatakse teatavaid määruseid ja otsuseid kaupade vaba liikumise, isikute vaba liikumise, äriühinguõiguse, konkurentsipoliitika, põllumajanduse, toiduohutuse, veterinaar- ja fütosanitaarpoliitika, transpordipoliitika, energeetika, maksustamise, statistika, üleeuroopaliste võrkude, kohtusüsteemi ja põhiõiguste, vabaduse, turvalisuse ja õiguse, keskkonna, tolliliidu, välissuhete, välis-, julgeoleku- ja kaitsepoliitika ning institutsioonide valdkonnas seoses Horvaatia Vabariigi ühinemisega (ELT L 158, 10.6.2013, lk 1).
      
         (5)  Euroopa Parlamendi ja nõukogu 16. detsembri 2015. aasta määrus (EL) 2015/2423, millega muudetakse nõukogu määrust (EÜ) nr 1215/2009, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes, ning peatatakse selle kohaldamine Bosnia ja Hertsegoviina suhtes (ELT L 341, 24.12.2015, lk 18).